
IZJAVA PREDSJEDNIKA Hrvatske vatrogasne zajednice 


Sustav upravljanja kvalitetom primijenjen u Stručnoj službi HVZ-a temeljen je na zahtjevima 
norme HRN EN ISO 9001:2009 (skraćeno: ISO 9001) i ima za cilj potpuno ispunjavanje zahtjeva 
za kvalitetu procesa i aktivnosti koje provodi HVZ, a sukladno zakonskim obvezama i zadaćama 
HVZ-a, koja kao nacionalna vatrogasna organizacija objedinjava sve vatrogasne organizacije na 
području Hrvatske. 


Aktivnosti unutar sustava upravljanja kvalitetom utvrđene su ovim Priručnikom, pisanim 
postupcima, pravilnicima, planovima, propisima i ostalim dokumentima koji se u Priručniku 
navode, čime su jasno utvrđeni opseg i slijed procesa i aktivnosti, pripadajuće odgovornosti, 
ovlaštenja i metode nadzora i verifikacije. 


Odgovornost za izradu i upravljanje Priručnikom za kvalitetu ima Predstavnik Uprave za kvalitetu. 


Potvrđujem da ovaj Priručnik opisuje sustav upravljanja kvalitetom koji se obvezno i dosljedno 
primjenjuje na sve relevantne procese unutar HVZ-a. 


Klasa: 030-08/10-03/01 
Ur. broj: 363-02/02-10-1 
Zagreb, 11. ožujka 2010. 


mr. Ante Sanader, predsjednik 

1 PREZENTACIJA HVZ-A 


Hrvatska vatrogasna zajednica (u daljnjem tekstu HVZ), kao nacionalna vatrogasna organizacija 
objedinjava sve vatrogasne organizacije na području Hrvatske. 


U HVZ su putem vatrogasnih zajednica županija/Vatrogasne zajednice Grada Zagreba, vatrogasnih 
zajednica područja, gradova i općina udružena 1823 dobrovoljna vatrogasna društva, 56 
dobrovoljnih vatrogasnih društava u gospodarstvu, 61 javna vatrogasna postrojba i 34 profesionalne 
vatrogasne postrojbe u gospodarstvu (ukupno 1974 vatrogasne postrojbe s 56.658 vatrogasaca). 


Pojedinosti o HVZ-u i sve aktualne informacije dostupne su na našoj web stranici www.hvz.hr. 


2 PODRUČJE PRIMJENE SUSTAVA UPRAVLJANJA KVALITETOM 


Sustav upravljanja kvalitetom primjenjuje se na osnovne djelatnosti HVZ-a: 





Priprema i unaprjeđenje vatrogasnog sustava 
| za učinkovito djelovanje u provedbi vatrogasne djelatnosti 





Od primjene su izuzeti sljedeći zahtjevi norme ISO 9001:2008: 
— projektiranje i razvoj, (ISO 9001:2008, poglavlje 7.3), 
—  validacija procesa proizvodnje i pružanja usluga (ISO 9001:2008, poglavlje 7.5.2) 
— upravljanje mjernom opremom (ISO 9001:2008, poglavlje 7.6). 


Pojedinosti o razlozima isključenja primjene navedenih zahtjeva opisani su u odgovarajućim 
poglavljima ovog Priručnika. 

3 OPIS MEĐUSOBNE POVEZANOSTI PROCESA 


Shematski simbolički prikaz naznačuje povezanost osnovnih procesa. Detaljniji podaci o procesima 
navedeni su u Katalogu procesa. 


NEPREKIDNO POBOLJŠAVANJE 
SUSTAVA UPRAVLJANJA KVALITETOM 
- m 
UPRAVE 


g 





MJEREIIJA, 
ANALIZE | 


POBOLJŠAVANJE 





Slika 1: Model sustava upravljanja kvalitetom 
Napomene: 


1. Kada se u normi ISO 9001 govori o kupcima, to za HVZ prvenstveno podrazumijeva članice 
HVZ-a, a u širem smislu tijela i organizacije s kojima surađuje - Ministarstvo unutarnjih poslova, 
Ministarstvo financija, Ministarstvo obrane i Državna uprava za zaštitu i spašavanje i druga državna 
tijela nadležna za poslove vatrogastva i zaštite od požara, odgojne i obrazovne institucije i nadležna 
državna tijela u poslovima školovanja, osposobljavanja i usavršavanja vatrogasaca; udruge i 
institucije koje se bave poslovima vatrogastva i zaštite od požara te cjelokupno građanstvo 
Republike Hrvatske. 


2. Kada norma ISO 9001 govori o proizvodu, za HVZ oni podrazumijevaju pružanje usluga koje su 
utvrđene kroz procese realizacije. Procesi realizacije proizvoda definirani su u Katalogu procesa. 
Popis procesa realizacije naveden je u prilogu 2 ovog Priručnika. Ostali procesi (povezani s 
odgovornošću Uprave, upravljanju resursima te mjerenjem, analiziranjem i poboljšanjima) opisani 
su u ovom Priručniku kvalitete. 


3. Kada norma ISO 9001 spominje Upravu, nju u HVZ-u predstavlja Predsjednik, odnosno u 
sadašnjem slučaju, a na temelju članka 37., stavka 3. Statuta HVZ, Načelnik, dok su pojedinosti 
upravljanja utvrđene Statutom HVZ-a (detaljnije navedeno u poglavlju 5 ovog Priručnika). 

4 SUSTAV UPRAVLJANJA KVALITETOM 


4.1 Opći zahtjevi 


Sustav upravljanja kvalitetom u HVZ-u opisan je ovim Priručnikom, uspostavljen je i dokumentiran 
u opsegu koji omogućuje učinkovito upravljanje procesima sustava, primijenjen je i održava se s 
težnjom ka poboljšanju kvalitete djelovanja HVZ-a. 


U tu svrhu identificirani su osnovni procesi potrebni za sustav upravljanja kvalitetom, utvrđen je 
njihov slijed i međusobna povezanost, kriteriji za prepoznavanje, nadziranje i ocjenjivanje 
učinkovitosti njihove provedbe. Utvrđeni su resursi potrebni za njihovu provedbu i nadzor te 
postupci analiziranja izmjerenih podataka o provedbi procesa. Predviđene su i propisane popravne i 
preventivne radnje kojima se utječe na dostizanje planiranih rezultata i ciljeva procesa i na njihovo 
stalno poboljšavanje. 


Procesi neprekidnog poboljšavanja učinkovitosti sustava upravljanja kvalitetom provode se 
primjenom politike i ciljeva kvalitete, pregledom rezultata audita, analizom podataka, popravnim i 
preventivnim radnjama i periodičnim preispitivanjima sustava (vidi 8.5.1). 


Uprava osigurava da se dokumentima, zapisima i resursima upravlja sukladno zahtjevima sustava 
upravljanja kvalitetom 1 da su uspostavljeni odgovarajući procesi interne komunikacije. Ovi procesi 
su detaljnije opisani u odgovarajućim poglavljima Priručnika (vidi: 4.2.3, 4.2.4, 5.5.3 1 6) i upućuju 
na dokumentirane procedure. 


Planiranje i nadziranje procesa realizacije proizvoda provodi se postavljanjem ciljeva za te procese i 
nadziranjem njihovih ostvarenja. 


Procesi realizacije proizvoda detaljnije su opisani u Katalogu procesa, sukladno proceduri 
Upravljanje procesima, QP-7, kojom su utvrđeni postupci, odgovornosti i pravila za definiranje 
procesa i vođenje podataka o njima. Za svaki od procesa realizacije proizvoda utvrđuje se: 


— vlasnik procesa 

— pokretač procesa 

— ulazi u proces i izlazi procesa te resursi potrebni za njegovu provedbu, 
— regulativa primjenjiva na proces te ciljevi, nadzor i mjerenje procesa. 


HVZ u svoje procese uključuje sve čimbenike koji proizlaze iz uloge HVZ-a, koja kao nacionalna 
vatrogasna organizacija objedinjava sve vatrogasne organizacije na području Hrvatske. Uloge su 
definirane zakonskom regulativom Republike Hrvatske i Statutom HVZ-a. 


Statut HVZ-a usvojila je Skupština HVZ-a na temelju Zakona o vatrogastvu i Zakona o udrugama 
na 6. sjednici održanoj 21. lipnja 2008. godine, u Otočcu, a izmjene i dopune usvojene su na 1. 
izvještajno-izbornoj sjednici održanoj 15. lipnja 2009. u Mariji Bistrici. 


4.2 Zahtjevi na dokumentaciju 
4.2.1. Općenito 


Dokumentacija sustava upravljanja kvalitetom primijenjenog u HVZ-u sadrži politiku i ciljeve 
kvalitete, ovaj Priručnik kvalitete, dokumentirane procedure i druge dokumente potrebne za 

planiranje, provedbu i nadzor nad prepoznatim procesima (npr. Statut, pravilnike, planove, 
izvještaje) i zapise kojima dokazuje rezultate procesa i sustava. 


Opseg dokumentacije i medij na kojem se nalazi prilagođen je specifičnostima HVZ-a: malom 
broju 1 visokoj stručnosti osoblja u Stručnoj službi HVZ-a, visokoj razini primjene informatičkih i 
komunikacijskih tehnologija te jednostavnosti i neposrednosti internog komuniciranja. 


U svrhu uspostave upravljanja dokumentima sukladno primjenjivim propisima, a temeljem Uredbe 
o uredskom poslovanju i odredaba Pravilnika o jedinstvenim klasifikacijskim oznakama i brojčanim 
oznakama stvaralaca i primalaca akata, Načelnik donosi Plan klasifikacijskih oznaka i brojčanih 
oznaka stvaratelja i primatelja pismena HVZ-a za 2010. godinu. 


Člankom 1. Plana utvrđuju se klasifikacijske oznake akata koji se mogu pojaviti u radu HVZ-a, 
prema njihovom sadržaju i prema njihovom obliku. Sastavni dio Plana su brojčane oznake 
unutarnjih odjela u sastavu HVZ-a, te rokovi čuvanja predmeta kao arhivskog gradiva. 


Također, temeljem odredbi Zakona o arhivskom gradivu i Pravilnika o vrednovanju te postupku 
odabiranja i izlučivanja arhivskog gradiva te Pravilnika o zaštiti i čuvanju arhivskog i registraturnog 
gradiva izvan arhiva i čl. 30 Statuta HVZ-a Predsjedništvo HVZ-a donijelo je 1 Pravilnik o zaštiti 


arhivskog i registraturnoga gradiva. 


4.2.2 Priručnik kvalitete 


Priručnik kvalitete sadrži sažetu prezentaciju HVZ-a, područje primjene sustava upravljanja 
kvalitetom, opise procesa sustava upravljanja kvalitetom i pozivanje na dokumentirane procedure 
sustava te opis međusobne povezanosti procesa. U prilogu Priručnika je popis referentnih 
dokumenata, politika kvalitete 1 Vatrogasna himna. 


Priručnik kvalitete održava predstavnik Uprave za kvalitetu, a izdavanje odobrava Načelnik. 


Načelnik je ovlašten za eksternu distribuciju Priručnika. Predstavnik Uprave za kvalitetu vodi 
evidenciju eksterne distribucije Priručnika. Radnicima HVZ-a Priručnik je dostupan u otisnutom 
obliku i putem računalne mreže. Clanicama HVZ-a dostupan je na internetskoj stranici. 


4.2.3 Upravljanje dokumentima 


Na dokumente koje zahtijeva sustav upravljanja kvalitetom primjenjuju se postupci upravljanja 
dokumentima. Postupci uključuju interne 1 eksterne dokumente, sukladno Uredbi o uredskom 
poslovanju i Pravilniku o zaštiti arhivskog i registraturnoga gradiva. Ovim se Pravilnikom uređuje 
prikupljanje, odlaganje, način i uvjeti čuvanja, obrada, odabiranje i izlučivanje, zaštita i korištenje 
arhivskog i registraturnoga gradiva koje je nastalo, zaprimljeno ili se koristi u poslovanju HVZ-a i 
njenih prednika. 


Arhivskim (registraturnim) gradivom smatra se cjelokupna dokumentacija nastala radom ili u 
posjedu HVZ-a, bez obzira je li ili nije evidentirana kroz službene evidencije (npr. dokumentacija 
nastala u uredskome poslovanju, službenome poslovanju, evidencije, ...). 


Cjelokupno arhivsko i registraturno gradivo HVZ-a od interesa je za Republiku Hrvatsku i ima 
njezinu osobitu zaštitu bez obzira je li registrirano ili evidentirano. 
Za cjelokupno arhivsko i registraturno gradivo HVZ-a odgovoran je Načelnik HVZ-a. 


Nadzor nad zaštitom cjelokupnog arhivskog i registraturnoga gradiva HVZ-a obavlja nadležni 
arhiv, te se u tom smislu obvezuju na suradnju sve osobe odgovorne i zadužene za gradivo. 

Dokumentaciju sustava upravljanja kvalitetom u užem smislu čini politika kvalitete, ciljevi 
kvalitete, Priručnik kvalitete, pisani postupci, opisi procesa, planovi i drugi dokumenti kojima se 
odgovara na zahtjeve norme HRN EN ISO 9001:2009. Dokumente sustava odobrava Načelnik. 


Dokumentacija sustava upravljanja kvalitetom dostupna je radnicima putem računalne mreže. 
Predstavnik Uprave za kvalitetu osigurava da su na računalnoj mreži dostupne isključivo važeće 
verzije dokumenata. 


Jedan primjerak dokumenata sustava upravljanja kvalitetom otisnut je i nalazi se kod predstavnika 
uprave za kvalitetu. 


Podaci na računalima štite se od gubitka postupcima backup-a. Zaštita od računalnih virusa provodi 
se primjenom trajno ažuriranog antivirusnog programa. 


4.2.4 Upravljanje zapisima 

U zapise ubrajamo dokumente koji sadrže posredne i neposredne dokaze da aktivnosti i procesi 
zadovoljavaju zahtjeve i dokumente koji dokazuju da HVZ primjenjuje sustav upravljanja 
kvalitetom prema zahtjevima norme ISO 9001. Zapisi nastaju unutar HVZ-a ili ih izdaju druge 
organizacije i državna tijela. Pritom se zapisi mogu nalaziti na različitim vrstama medija, ovisno o 
mjestu nastajanja i namjeni. 


Pravilnik o zaštiti arhivskog i registraturnoga gradiva uređuje prikupljanje, odlaganje, način i uvjete 
čuvanja, obradu, odabiranje 1 izlučivanje, zaštitu i korištenje arhivskog i registraturnoga gradiva 
koje je nastalo, zaprimljeno ili se koristi u poslovanju HVZ-a i njenih prednika. 
Tajnica Stručne službe vodi Poseban popis gradiva HVZ-a s rokovima čuvanja. 


Zapise koji nastaju kroz primjenu sustava upravljanja kvalitetom čuva predstavnik Uprave za 
kvalitetu. 

5. ODGOVORNOST UPRAVE 


5.1 _— Opredijeljenost Uprave 


U nastojanju da iskaže svoju predanost razvoju, primijeni i poboljšanju učinkovitosti sustava 
upravljanja kvalitetom, Uprava će planirati i poduzimati sljedeće mjere te objektivnim 
pokazateljima i dokazima pratiti njihovu realizaciju: 


— upoznavanje i razvijanje svijesti o važnosti poštivanja zahtjeva članica HVZ-a i drugih 
zainteresiranih strana kao i zakonskih i normativnih zahtjeva provodi se kroz usavršavanje i 
osposobljavanje radnika; 


— politika kvalitete je jasno i prepoznatljivo definirana i ostvariva; 


— politika kvalitete je ishodište za utvrđivanje ciljeva kvalitete; radnici imaju mogućnost i obvezu 
sudjelovati u njihovom predlaganju, razradi i učinkovitom ostvarenju; 


— verifikacija učinkovitosti i djelotvornosti sustava upravljanja kvalitetom i pripadnih procesa 
provodi se kroz redovita godišnja preispitivanja sustava koje provodi Uprava; 


— pravodobno se pribavljaju resursi potrebni za primjenu, održavanje i razvoj sustava upravljanja 
kvalitetom i pripadnih procesa. 


5.2 — Usmjerenost na kupca 


Uprava je svjesna da ukupna uspješnost HVZ-a ovisi o shvaćanju i zadovoljavanju potreba i 
očekivanja članica HVZ-a 1 drugih relevantnih zainteresiranih strana. Iz tog razloga Uprava 
razrađuje postupke za: 


— preoblikovanje prepoznatih potreba i očekivanja u planove i ciljeve HVZ-a 

— prepoznavanje i primjenu zakonske i normativne regulative 

— prepoznavanje postignute razine zadovoljstva članica HVZ-a i drugih relevantnih 
zainteresiranih strana. 


Prepoznavanje potreba članica HVZ-a i drugih relevantnih zainteresiranih strana provodi se kroz 
redovne oblike komunikacije unutar HVZ-a. 


Postignuto zadovoljstvo članica HVZ-a 1 drugih relevantnih zainteresiranih strana razmatra se na 
preispitivanju kojeg provodi Uprava (vidi poglavlje 5.6). 


5.3 Politika kvalitete 
Uprava osigurava da je politika kvalitete definirana i poznata radnicima, poticajna te primjerena 
ukupnim ciljevima HVZ-a. U Politiku kvalitete uključena je misija 1 vizija HVZ-a. 


Dostupna je članicama HVZ-a i drugim zainteresiranim stranama na web-stranici tvrtke. Aktualnost 
politike kvalitete se razmatra tijekom preispitivanja sustava koji provodi uprava kako bi se osigurala 
njezina trajna primjenjivost i prikladnost. 


Politika kvalitete izdaje se i kao samostalni dokument kojeg potpisuje Načelnik HVZ-a. Navedena 
je 1u prilogu ovog Priručnika. 

5.4 Planiranje 


5.4.1 Ciljevi kvalitete 

Ciljevi koje Uprava postavlja pred sebe i pred radnike HVZ-a temelje se na politici kvalitete. 
Definirani su na način koji omogućuje mjerenje rezultata i stupnja postizanja ciljeva. Kod 
definiranja ciljeva, Uprava razmatra 1 raspoloživost resursa potrebnih za ostvarenje ciljeva. 


Ostvarenje ciljeva kvalitete je obvezan predmet razmatranja na preispitivanju sustava koje provodi 
Uprava. 


Uprava potiče radnike da na prikladan način participiraju u definiranju i ostvarenju ciljeva kvalitete. 


5.4.2__Planiranje sustava upravljanja kvalitetom 
Uprava je odgovorna i zadužena za učinkovito i djelotvorno postizanje utvrđenih ciljeva. 


Ostvarenje ciljeva provodi se planski, a nadzire se kroz praćenje realizacije Plana i programa rada 
HVZ-a. 


Ukoliko bi Uprava planirala značajnije promjene na sustavu upravljanja kvalitetom, takve će 
promjene provoditi kroz odgovarajući program, kako ne bi došlo do diskontinuiteta u procesima 
sustava. 


5.5 — Odgovornosti, ovlasti i komuniciranje 


5.5.1 Odgovornosti i ovlasti 


Statut HVZ-a uređuje sljedeće: 


— naziv, sjedište i dan HVZ-a (HVZ); 

— znak, znamenje (amblem), zastava i pečat HVZ-a; 

— područje djelovanja HVZ-a te ciljeve i djelatnost HVZ-a; 

— zastupanje i predstavljanje HVZ-a; 

— ostvarivanje javnosti rada HVZ-a; 

— članstvo u HVZ-u; 

— upravljanje HVZ-om; 

— prava, obveze i odgovornost članica HVZ-a; 

— unutarnji ustroj HVZ-a, tijela HVZ-a, njihov sastav, ovlasti, način odlučivanja, uvjete i način 
izbora i opoziva, trajanje mandata i odgovornost članova; 

— ostvarivanje javnih ovlasti; 

— imovinu HVZ-a; 

— nagrade i priznanja; 

— prestanak HVZ-a te postupak s imovinom u slučaju prestanka HVZ-a; 

— prijelazne i zaključne odredbe. 


Sistematizacija radnih mjesta u Stručnoj službi HVZ-a detaljnije utvrđuje obveze, odgovornosti i 
uvjete za obavljanje poslova svakog radnog mjesta u HVZ-u. U nastavku je prikaz organizacijske 
sheme Stručne službe HVZ-a. 

Predsjednik 














Načelnik 


Lsssačesssćošsšsns=eiss=ecčsssanssi 


Odjel stručno Odjel općih, pravnih 1 Odjel Odjel informativno- 
tehničkih 1 kadrovskih poslova računovodstveno- promidžbenih i 
operativnih poslova financijskih poslova nakladničkih poslova 

5.5.2 Predstavnik Uprave za kvalitetu 


Načelnik odlukom imenuje predstavnika Uprave za kvalitetu, koji ima ulogu i odgovornost za: 


a) osiguravanje da su procesi potrebni za sustav upravljanja kvalitetom uspostavljeni, primijenjeni 
i održavani 

b) nadzor o performansama sustava upravljanja kvalitetom i praćenje potreba za poboljšanjem 

c) osiguravanje promicanja svijesti o zahtjevima kupaca. 


Zaduženja predstavnika Uprave za kvalitetu uključuju i suradnju s vanjskim organizacijama po 
temama povezanim sa sustavom upravljanja kvalitetom. 


5.5.3 Interno komuniciranje 


Interno komuniciranje provodi se izravno - razgovorom, te uporabom informatičke i 
komunikacijske opreme - elektronska pošta, telefon, mobitel. Mali broj radnika u Stručnoj službi 
HVZ-a omogućuje gotovo trenutnu razmjenu informacija i podataka. Radnici se na prikladan način 
obavještavaju o učinkovitosti sustava upravljanja kvalitetom. 


Interno komuniciranje provodi se na redovnim sjednicama te kroz rad odbora, povjerenstava i 
radnih tijela. 


HVZ o svom radu izvješćuje članice na sjednicama tijela HVZ-a, putem glasila "Vatrogasni 
vjesnik" i na drugi pogodan način (dostavom pisanih materijala i sl.) 


5.6 Preispitivanje sustava upravljanja kvalitetom koje provodi Uprava 


5.6.1 Općenito 


Uprava svake godine provodi preispitivanje sustava upravljanja kvalitetom. Vremenski raspored 
pregleda omogućava pravodobno prikupljanje potrebnih podataka 1 informacija, kako bi se moglo 
objektivno ocijeniti primjerenost, prikladnost i učinkovitost sustava. Preispitivanjem se ocjenjuju 
prilike za poboljšanja i potrebe za promjenama u sustavu upravljanja kvalitetom, uključujući 
politiku i ciljeve kvalitete. O rezultatima preispitivanja se vode zapisi. 


5.6.2 Ulazni podaci za preispitivanje sustava 


Ulazni podaci za preispitivanje sustava sadrže podatke o: 


a) rezultatima provedenih internih i eksternih audita 

b) povratnim informacijama članica HVZ-a i drugih zainteresiranih strana 
Cc) performansama procesa 

d) sukladnosti izvršenih aktivnosti sa planovima i programima 

e) statusu preventivnih i popravnih mjera 

1) praćenju mjera poduzetih temeljem prethodnih pregleda 

2) promjenama koje bi mogle utjecati na sustav upravljanja kvalitetom 

h) preporukama za poboljšanja. 

Predstavnik Uprave za kvalitetu odgovoran je za prikupljanje podataka i zapisa na kojima se temelji 
preispitivanje. 


5.6.3 Rezultati preispitivanja sustava 


Rezultati preispitivanja sustava se odnose na: 


— poboljšanje učinkovitosti sustava upravljanja kvalitetom, 

— poboljšanje učinkovitosti procesa, 

— poboljšanje proizvoda i usluga u odnosu na zahtjeve članica HVZ-a, 
— potrebe za resursima koji su nužni za poboljšanja. 


Rezultati su u obliku: 
— mjerljivih ciljeva, 
—  popravnih i preventivnih mjera, 


— odluka, 
— zaključaka i informacija koje podupiru izbor ciljeva, mjera i odluka. 


Predstavnik Uprave za kvalitetu vodi cjelokupnu evidenciju i zapise pregleda. 

6 — UPRAVLJANJE RESURSIMA 


6.1 Pribavljanje resursa 


Uprava temeljem zaključaka i odluka nadležnih tijela HVZ-a, te kroz preispitivanje sustava 
upravljanja kvalitetom koje periodično provodi, donosi odluke i stvara uvjete za prepoznavanje, 
planiranje, pribavljanje i upravljanje resursima potrebnim za ostvarenje politike 1 ciljeva kvalitete. 
To uključuje resurse za provedbu i poboljšanje sustava upravljanja kvalitetom kako bi se trajno 
osiguravalo zadovoljstvo članica HVZ-a i drugih zainteresiranih strana. 


Značajni resurs su stručni, osposobljeni i svjesni radnici, kao i stručnjaci iz vatrogasnih organizacija 
uključeni u rad tijela i provedbu Programa rada HVZ-a. Za učinkovitu provedbu procesa osigurava 
se prikladna infrastruktura i primjereno radno okruženje. Resursi koji također bitno utječu na 
procese i kojima se pristupa i upravlja na prepoznatljivi način su znanje, informacije, pravila i 
propisi te financijski resursi. 


HVZ za ostvarivanje svojih ciljeva i zadataka koristi sredstva iz: 


— državnog proračuna, 

— sredstava premije osiguranja, sukladno Zakonu o vatrogastvu i Mjerilima o korištenju sredstava 
premije osiguranja, 

— vlastite djelatnosti, 

— dotacija, 

— ostalih prihoda. 


6.2 Ljudski resursi 


Uzimajući u obzir ulogu HVZ-a, svi radnici, kao i stručnjaci iz vatrogasnih organizacija uključeni u 
rad tijela 1 provedbu Programa rada HVZ-a, moraju biti stručnjaci na područjima koje obuhvaća 
djelatnost HVZ-a. 


Planirana dodatna stručna izobrazba osigurava da radnici raspolažu potrebnim znanjem i vještinama 
za uspješno izvršenje zadataka. To se postiže pravovremenom  identifikacijom potreba za 
osposobljavanjem. Operativno financijski plan predviđa sredstva za osposobljavanje i usavršavanje 
u okviru glavnog financijskog plana. 


Uprava planira stručno osposobljavanje i usavršavanje radnika, što obuhvaća sljedeće: 


—  nabavljanje stručne literature, stručnih časopisa i tehničkih normi 

— osiguravanje resursa za trajno praćenje zakonske regulative primjenjive na djelatnost HVZ-a 
— korištenje Interneta 

— posjete stručnim i specijaliziranim sajmovima 

— pohađanje seminara 

— osposobljavanje kroz međunarodnu suradnju 

— ostale oblike usvajanja i usavršavanja znanja i vještina. 


O provedenom osposobljavanju vode se zapisi. 


Radnici posjeduju osnovna znanja o usvojenom sustavu upravljanja kvalitetom, a detaljno poznaju 
sve zahtjeve koji se izravno odnose na njihova radna zaduženja. 

Učinkovitost provedenog osposobljavanja provodi se ispitom (kada osposobljavanje provode 
vanjske organizacije) i praktičnom provjerom primjene usvojenih znanja u praksi. 


6.3 — Infrastruktura 


Trajni zadatak Uprave je prepoznavanje potreba, pribavljanje, održavanje i razvoj infrastrukture 
koja će omogućiti učinkovito izvršenje procesa realizacije. Najznačajnije sastavnice infrastrukture 
su informatička i komunikacijska oprema, uključujući softver, te uređeni radni prostor. 


Značajnost informatičke infrastrukture za kvalitetno i pouzdano izvršenje radnih procesa uvjetuje 
korištenje isključivo licenciranog softvera koji se periodično aktualizira novim verzijama. 


Održavanje i osuvremenjivanje infrastrukture osigurava visoku razinu njezine raspoloživosti i 
učinkovitosti. 


6.4 Radno okruženje 


Uprava ima obvezu održavati radno okruženje potrebno za učinkovitu provedbu procesa realizacije, 
pod čime podrazumijevamo: 


— daje radni prostor unutar Ureda HVZ-a uvijek čist, uredan, zračan, grijan / hlađen na ugodnu 
temperaturu, 

— dase planira i nadzire provođenje mjera zaštite na radu, kada postoji izloženost realnim 
opasnostima pri radu ili boravku na terenu, odnosno vezano za zdravlje i sigurnost pri radu s 
računalima. 

7 REALIZACIJA ZADATAKA I AKTIVNOSTI 


7.1 Planiranje realizacije zadataka i aktivnosti 


HVZ planira procese potrebne za realizaciju utvrđenih aktivnosti i postavljenih ciljeva, uzimajući u 
obzir i zahtjeve ostalih procesa sustava upravljanja kvalitetom. Temeljni dokumenti za planiranje su 
Godišnji program rada HVZ-a 1 Godišnji financijski plan, koje donosi Skupština HVZ-a. 


Opći ciljevi postavljeni su načelno za svaku aktivnost: pravodobna realizacija planiranih aktivnosti i 
zadataka koji će na optimalni način zadovoljiti iskazane i očekivane zahtjeve članica HVZ-a i 
drugih relevantnih zainteresiranih strana kao i zakonske i stručne zahtjeve i pravila. Uprava je 
odgovorna planirati i pribavljati resurse (stručno osoblje, nova znanja, oprema u najširem smislu) 
potrebne za postizanje navedenog cilja. 


Nadzorne aktivnosti su sastavni dio planiranja procesa realizacije posla, provode se kao interni i 
eksterni nadzor i vode se odgovarajući zapisi - Godišnje izvješće o radu HVZ-a, Godišnje 
financijsko izvješće HVZ-a, rezultati praćenja i nadzora procesa. 


7.2 Procesi povezani s korisnicima usluga 


HVZ je stručna, humanitarna i nestranačka udruga vatrogasnih zajednica županija i Grada Zagreba, 
koje predstavljaju interese u njima udruženih vatrogasnih zajednica općine ili grada, odnosno 
područnih vatrogasnih zajednica u Republici Hrvatskoj, a svoju djelatnost obavljaju bez namjere 
stjecanja dobiti, podvrgavajući se u ostvarivanju svojih interesa i ciljeva pravilima utvrđenim 
Statutom. 


HVZ, koja kao nacionalna vatrogasna organizacija objedinjava sve vatrogasne organizacije na 
području Hrvatske, koje, u duhu norme ISO 9001, smatramo korisnicima usluga. 


7.2.1. Određivanje zahtjeva koji se odnose na aktivnosti HVZ-a 


HVZ provodi i koordinira aktivnosti u pogledu provedbe vatrogasne djelatnosti propisane Zakonom 
o vatrogastvu, Zakonom o zaštiti od požara i Zakonom o zaštiti i spašavanju, uz napomenu, da je 
lokalna samouprava nadležna i odgovorna za provedbu vatrogasne djelatnosti. 


Sve aktivnosti 1 programske ciljeve zaštite od požara 1 vatrogastva Stručna služba HVZ-a 
koordinira, priprema i provodi u suradnji s vatrogasnim zajednicama županija/Grada Zagreba, te 
ostalim vatrogasnim organizacijama i njihovim članovima, u skladu sa Statutom i poslovnicima 
tijela HVZ-a. 


Zahtjevi se razmatraju na nadležnim tijelima HVZ-a, a Skupština HVZ-a, temeljem provedenih 
rasprava, donosi Godišnji program rada HVZ-a i Godišnji financijski plan. 


7.2.2. Pregled zahtjeva koji se odnose na aktivnosti HVZ-a 


Zahtjevi koji se odnose na aktivnosti HVZ-a povezani su sa zakonskim obvezama i pravilima 
struke. 


Pregled zahtjeva provodi se uzimajući u obzir raspoložive financijske, stručne 1 druge raspoložive 
resurse. Godišnji program rada HVZ-a i Godišnji financijski plan nastaju kao rezultat 
prepoznavanja zahtjeva i potreba članica HVZ-a te njihovog usklađenja s raspoloživim resursima. 

7.2.3 Komuniciranje s članicama HVZ-a i drugim zainteresiranim stranama 


Primjena suvremenih informatičkih i komunikacijskih tehnologija (Internet, elektronska pošta, 
telefon, telefaks, mobitel) omogućava trajnu dostupnost informacija o aktivnostima HVZ-a i 
dostupnost radnika i Uprave. 


Obzirom na ulogu HVZ-a, interno komuniciranje se u velikom dijelu preklapa s eksternim 
komuniciranjem. Posebno je naglašena otvorenost prema svim zainteresiranim stranama, 
uključujući javnost, što je evidentno i na internetskoj stranici HVZ-a koja daje obilje podataka 1 
dokumenata namijenjenih širokom krugu zainteresiranih. 


Statut HVZ-a u članku 19. utvrđuje da u radu tijela HVZ mogu sudjelovati predstavnici i drugih 
pravnih osoba, bez prava odlučivanja. 


Uprava posebno važnima smatra povratne informacije, uključujući pritužbe, članica HVZ-a i drugih 
zainteresiranih strana i uzima ih u razmatranje kod ocjenjivanja njihovog zadovoljstva i 
poduzimanja mjera za poboljšanja. 


7.3 — Projektiranje i razvoj 


HVZ, obzirom na djelatnost koja je definirana propisima, ne provodi aktivnosti projektiranja i 
razvoja proizvoda. To je ne sprječava da u svim aktivnostima djeluje proaktivno, u smislu 
predlaganja novih propisa ili poboljšanja učinkovitosti i djelotvornosti svojih aktivnosti. 


7.4. Nabava 
7.4.1 __ Proces nabave 


Temelj za provedbu procesa nabave je Plan nabave za proračunsku godinu. Nabava se provodi kroz 
ugovore o javnoj nabavi (roba, javnih radova ili javnih usluga). Kod nabavljanja se primjenjuju 
Zakon o javnoj nabavi, Uredba o objavama 1 evidenciji javne nabave, Uredba o načinu izrade i 
postupanju s dokumentacijom za nadmetanje i ponudama te drugi propisi koji uređuju navedeno 
područje. 


7.4.2 Podaci za nabavu 


Podaci za nabavu utvrđeni su u nabavnoj dokumentaciji (ugovor o javnoj nabavi) sukladno 
propisima koji definiraju postupke javne nabave. 


7.4.3 Verifikacija nabavljenih proizvoda 

Isporuka se smatra cjelovitom kada se naručeni proizvod (roba, javni radovi ili javne usluge) 
zaprimi u traženoj količini i prema prethodno utvrđenoj specifikaciji, uz eventualno zahtijevane 
popratne dokumente koji dokazuju kvalitetu proizvoda i unutar predviđenog roka. Ukoliko isporuka 
odstupa po bilo kojem od elemenata zahtjeva, sastavlja se reklamacijski zapisnik. 


7.5 — Izvršenje aktivnosti 


7.5.1 Upravljanje izvršenjem aktivnosti 

Izvršenje aktivnosti odvija se na način koji je planiran, s utvrđenim resursima, odgovornostima i 
rokovima, za što su odgovorni vlasnici procesa. Godišnji program rada HVZ-a utvrđuje aktivnosti 
koje se trebaju provesti. 

Radnicima su na raspolaganju svi resursi potrebni za kvalitetno izvršenje aktivnosti i zadataka, a 
njihova realizacija prati se periodički, službenim izvještavanjem i nadzorom procesa kako je 
navedeno u Katalogu procesa. 


7.5.2 Validacija procesa proizvodnje i pružanja usluga 


Rezultati svih procesa u HVZ-a mogu se na primjeren način pratiti i nadzirati, pa ovaj zahtjev nije 
primjenjiv. 


7.5.3 Identifikacija i sljedivost 


Proizvodima HVZ-a načelno smatramo usluge i dokumentaciju koja prati izvršenje usluga 
(aktivnosti, zadataka). 


U uredskom poslovanju HVZ poštuje odredbe Uredbe o uredskom poslovanju. Uredsko poslovanje 
je skup pravila, mjera u postupanju s pismenima, njihovu primanju i izdavanju pismena, evidenciji 
(popisu) i dostavi u rad, obradi, korištenju, otpremanju, čuvanju, izlučivanju i predaji nadležnom 
arhivu ili drugom nadležnom tijelu. 


Uredba propisuje da se na početku svake kalendarske godine počinju voditi službene evidencije, 
upisnik predmeta upravnog postupka odnosno urudžbeni zapisnik, koji se zaključuju 31. prosinca 
tekuće godine. Stavlja se službena bilješka o ukupnom broju upisanih predmeta u upisnik predmeta 
upravnog postupka odnosno urudžbeni zapisnik kao i neriješenih predmeta, koju potpisuje 
službenik pisarnice. Na kraju godine upisnik predmeta upravnog postupka odnosno urudžbeni 
zapisnik uvezuje se u jednu ili više knjiga zajedno sa preslikom plana klasifikacijskih i brojčanih 
oznaka stvaratelja i primatelja pismena za tu godinu. 


Ovakav način postupanja s dokumentacijom (dokumenti i zapisi) osigurava njihovu jednoznačnu 
prepoznatljivost i omogućuje sljedivost. 


7.5.4 Vlasništvo korisnika usluga 


Članice HVZ-a, kao primarni korisnici usluga HVZ-a, dostavljaju svoje informacije, planove, 
potrebe i druge podatke HVZ-u. Politika 1 praksa u HVZ-u je da se sa svim dokumentima i 
podacima u vlasništvu ili nadležnosti korisnika usluga postupa na način koji uključuje i čuvanje 
podataka čije bi iznošenje moglo ugroziti njegove interese. 


Ukoliko se konstatira da su neki od podataka ili dokumenata koje dostave korisnici usluga 
nepotpuni ili neprikladni, neće ih koristiti dok se s korisnikom ne usuglase o načinu rješenja. O 
takvim problemima i o donesenim odlukama vode se zapisi. 


7.5.5 — Očuvanje proizvoda 


Primarnim "proizvodima" HVZ-a smatramo provođenje aktivnosti i zadataka, što je definirano 
planovima te službenim i internim propisima, a popraćeno predviđenim zapisima. Iz tih razloga 
čuvanje proizvoda se odnosi na upravljanje dokumentima i zapisima, a što je opisano u poglavljima 
4.2.3 1 4.2.4 ovog Priručnika. 


Temeljem odredbi Zakona o arhivskom gradivu i arhivima, Pravilnika o vrednovanju te postupku 
odabiranja 1 izlučivanja arhivskog gradiva i Pravilnika o zaštiti i čuvanju arhivskog i registraturnog 
gradiva izvan arhiva donijet je Pravilnik o zaštiti arhivskog i registraturnoga gradiva. Sastavni dio 
Pravilnika je Poseban popis gradiva s rokovima čuvanja. Nadležni arhiv dao je odobrenje za 
Pravilnik o zaštiti arhivskog i registraturnoga gradiva i Poseban popis gradiva s rokovima čuvanja. 

Obzirom na značaj i ulogu informatičke opreme u izradi i čuvanju dokumenata, osigurana je zaštita 
od neovlaštenog pristupa podacima, zaštita od gubitka podataka 1 antivirusna zaštita. 


Promatramo li cjelokupnu djelatnost HVZ-a, jedan od segmenata je i rad Ekonomata. U okviru 
Ekonomata HVZ obavlja poslove nabavke i prodaje vatrogasne opreme i uređaja, sredstava za 
gašenje požara, vatrogasnih odličja, vatrogasnih oznaka, priznanja i promidžbenih artikala, te 
potrošnog materijala za potrebe svojih članica, vatrogasnih udruga 1 njihovih zajednica. 


Prostor Ekonomata osigurava kvalitetno skladištenje 1 očuvanje svojstava uskladištenih i izloženih 
predmeta. 


7.6 — Upravljanje nadzornom i mjernom opremom 


HVZ za potvrđivanje kvalitete svojih aktivnosti i zadataka ne koristi mjernu opremu, pa je primjena 
ovog zahtjeva izuzeta. 

8 MJERENJE, ANALIZIRANJE I POBOLJŠANJE 


8.1 Općenito 


U sklopu planiranja i provedbe procesa nadziranja, mjerenja, analiziranja i poboljšanja, istaknuti su 
zahtjevi za mjerenjem sukladnosti izvršenih aktivnosti i zadataka, mjerenjem učinkovitosti sustava 
upravljanja kvalitetom, mjerenjem zadovoljstva korisnika usluga - Članica HVZ-a i drugih 
zainteresiranih strana te za mjerenjem učinkovitosti procesa. Podaci mjerenja su osnovica za 
analiziranje podataka i izvođenje zaključaka potrebnih za donošenje odluka Uprave usmjerenih na 
trajno poboljšanje učinkovitosti sustava upravljanja kvalitetom i procesa te na povećanje 
zadovoljstva kupaca. 


HVZ primjenjuje jednostavnije metode - npr. usporedbe podataka na kvartalnoj ili godišnjoj razini 
kao i praćenje trendova. 


8.2 — Nadziranje i mjerenje 


8.2.1 Mjerenje zadovoljstva kupca 


Izravnim pokazateljima koji pomažu u ocjenjivanju zadovoljstva korisnika smatramo i njihove 
pritužbe. Svi radnici u izravnim osobnim i telefonskim kontaktima s korisnicima pribavljaju i 
razmatraju podatke koji su povezani s njihovim zadovoljstvom i prema potrebi iniciraju 
odgovarajuće ispravke, popravne i preventivne mjere. 


Uprava razmatra podatke kroz koje se može mjeriti zadovoljstvo različitih kategorija korisnika 
usluga i odgovorna je za razvoj metoda njihovog egzaktnijeg mjerenja. 


8.2.2. Interni audit 


Interni auditi se provode periodično, barem jednom godišnje, u svrhu provjere je li sustav 
upravljanja kvalitetom učinkovito primijenjen i održavan, utvrđivanja jesu li postignuti rezultati u 
suglasju sa planiranima i podobni za postizanje utvrđenih ciljeva, te predlaganja i provedbe 
potrebnih popravnih i preventivnih mjera. 


Interni auditi se planiraju uzimajući u obzir značaj pojedinih procesa za funkcioniranje sustava 
upravljanja kvalitetom te rezultate prethodno provedenih audita. Plan internih audita utvrđuje 
kriterije audita i područje provedbe, a dokumentirani postupak /nterni audit utvrđuje metodologiju 
provedbe, uključujući i načelo da auditor ne auditira svoj rad. Ona sadrži odgovornosti i zahtjeve za 
planiranje i vođenje audita, te za izvještavanje Uprave i vođenje zapisa o provedenim auditima. 
Temeljena je na zahtjevima međunarodne norme ISO 19011 "Smjernice za auditiranje sustava 
upravljanja kvalitetom 1 /ili okolišem". 


Za svaku nesukladnost uočenu i evidentiranu tijekom provedbe audita, odgovorna osoba auditiranog 
područja dužna je predložiti i provesti ispravak ili popravnu mjeru te rok provedbe. Auditor 
provjerava učinkovitost poduzetih mjera i verificira otklanjanje nesukladnosti. 


8.2.3 Nadzor i mjerenje procesa 


Određivanje kriterija i metoda nadzora i mjerenja procesa sastavni je dio postupka definiranja 
svakog identificiranog procesa realizacije, sukladno pisanom postupku Upravljanje procesima. 

Nadzorom i mjerenjima procesa, kada je to racionalno, prikupljaju se podaci namijenjeni 
ocjenjivanju učinkovitosti procesa. Vlasnik procesa odgovoran je za mjerenje i nadziranje procesa. 


Kada na takav način ocijenjeni rezultati procesa ukazuju da se planirane ili očekivane vrijednosti ne 
postižu u zadovoljavajućoj mjeri, poduzimaju se popravne ili preventivne mjere. 


Postizanje očekivanih ili planiranih rezultata ne isključuje mogućnost poduzimanja mjera kojima se 
može poboljšati učinkovitost procesa. 


8.2.4 Nadziranje i mjerenje proizvoda 

Nadzor sukladnosti proizvoda (provedene aktivnosti, dokumenti, zapisi) provodi se tijekom cijelog 
procesa nastajanja proizvoda. U to su, ovisno o vrsti aktivnosti, uključeni procesi samokontrole, 
kontrole koju provode radnici i neposredni voditelji, te odobrenje od strane Načelnika. 


U nadziranje i mjerenje proizvoda mogu biti uključene i sudionici aktivnosti i druge zainteresirane 
strane. 


Zapisi o provedbi kontrole formalno se ogledaju u potpisu osoba koje su pregledale dokument i 
odobrile njegovo izdavanje, sukladno ovlastima za odobrenje izdavanja dokumenta. 


Specifičnost djelatnosti HVZ-a ogleda se i u prožimanju procesa i proizvoda, pa nadziranjem 
procesa ujedno nadziremo i proizvod. 


8.3 — Upravljanje nesukladnostima 


Uspostavljen je dokumentirani postupak Upravljanje nesukladnostima, čijom se provedbom 
osigurava evidentiranje i otklanjanje nesukladnosti. 


Postupak se odnosi na nesukladnosti nastale tijekom izvršenja procesa u svim segmentima HVZ-a 
obuhvaćenim sustavom upravljanja kvalitetom. 


Po utvrđivanju nesukladnosti tijekom procesa realizacije, osoba koja uoči nesukladnost popunjava 
obrazac "Izvještaj o nesukladnosti". Obrazac sadrži datum izvještaja, identifikaciju procesa unutar 
kojeg je uočena nesukladnost i kratak opis nesukladnosti. 


Odgovorne osobe donose odluku o daljnjem postupku s nesukladnostima. 
U pravilu, odluka je u jednoj od sljedećih kategorija: 


— ponavljanje postupka, kako bi se zadovoljilo utvrđene zahtjeve, 
— provedba postupka, ukoliko on nije proveden. 


Ukoliko je odstupanje takvog karaktera da zahtijeva poduzimanje popravne ili preventivne mjere, 
odgovorna osoba inicira postupak provedbe odgovarajuće mjere sukladno pisanim postupcima 
Popravne mjere i Preventivne mjere. 


8.4 — Analiza podataka 


HVZ kroz komunikaciju s njezinim članicama, te prateći i nadzirrući procese, prikuplja i analizira 
podatke, da bi dokazala primjerenost i učinkovitost sustava upravljanja kvalitetom, te da bi 
procijenila, gdje se može provoditi neprekidno poboljšavanje učinkovitosti sustava upravljanja 
kvalitetom. 


Analizom podataka dolazi se do informacija o zadovoljstvu članica HVZ-a i drugih relevantnih 
zainteresiranih strana rezultatima aktivnosti i procesa koji se provode unutar HVZ-a te značajkama i 
trendovima procesa, uključujući mogućnosti za preventivne radnje. 

8.5 — Poboljšavanje 
8.5.1 Trajno poboljšavanje 


HVZ neprekidno poboljšava učinkovitost sustava upravljanja kvalitetom kroz ciklički slijed 
aktivnosti: 


preispitivanje i, po uočenoj potrebi, revidiranje politike kvalitete, 
donošenje ciljeva kvalitete, 

interni audit, 

analiza podataka, 

popravne i preventivne radnje i 

preispitivanje sustava upravljanja kvalitetom koje provodi Uprava. 


Dur En N 


Navedene aktivnosti detaljnije su razrađene u odgovarajućim poglavljima ovog Priručnika. 


Predstavnik Uprave za kvalitetu ima obvezu osiguravati koordinaciju procesa trajnog poboljšavanja 
te inicirati i poticati mjere za njihovu primjenu kao i nadzirati njihove rezultate. 


8.5.2 Popravne radnje 


Popravne radnje poduzimaju se u svrhu otklanjanja uzroka nesukladnosti i sprječavanje njihovog 
ponavljanja. Uspostavljen je dokumentirani postupak  "Popravne radnje" koja utvrđuje 
odgovornosti, ovlasti i postupanje u procesu definiranja i nadzora provedbe popravnih radnji. 
Postupak utvrđuje sljedeće elemente procesa popravne radnje: 


— uočavanje nesukladnosti 

— određivanje njihovog uzroka 

— ocjenjivanje potrebe za mjerama koje sprječavaju njihovo ponavljanje 

— definiranje i primjenu mjera 

— evidentiranje rezultata poduzete mjere 

— preispitivanje učinkovitosti poduzetih popravnih mjera. 

Predstavnik Uprave za kvalitetu vodi evidencije o procesima povezanim s popravnim radnjama i 
koristi ih kod preispitivanja sustava upravljanja kvalitetom koje provodi Uprava. 


8.5.3 Preventivne mjere 


Preventivne radnje odražavaju proaktivni pristup sprječavanju pojave nesukladnosti, čineći dio 
procesa trajnog poboljšavanja. Dokumentirani postupak "Preventivne radnje" utvrđuje elemente 
procesa za preventivne radnje, definirajući odgovornosti, ovlasti i aktivnosti za: 


— prepoznavanje potencijalnih nesukladnosti i njihovih uzroka 

— ocjenjivanje potrebe za radnjama koje će spriječiti pojavu nesukladnosti 
— definiranje i provedbu radnja 

— evidentiranje rezultata poduzete radnje 

— preispitivanje učinkovitosti poduzetih preventivnih radnji. 

Prilog 1 


POLITIKA KVALITETE 


Politika kvalitete Hrvatske vatrogasne zajednice je: 


— poduzimanje organizacijskih i operativnih mjera i aktivnosti u svrhu unapređenja vatrogasne 
djelatnosti, koja obuhvaća gašenje požara i pružanja tehničke pomoći u nezgodama, 
nepogodama, nesrećama i opasnim situacijama, 

— osiguranje i razvijanje sustava školovanja i osposobljavanja vatrogasaca, 

— osiguravanje i razvijanje tehničko-tehnološke opremljenosti vatrogasnih postrojbi, 

— osiguravanje i razvijanje djelotvornog sustava uzbunjivanja, komunikacija i izvješćivanja, 

— zaštita i promidžba strukovnih interesa vatrogasnih organizacija (javnih vatrogasnih 
postrojbi, dobrovoljnih vatrogasnih društava i njihovih zajednica), 

— ujednačavanje razine zaštite ljudi i imovine na području cijele Republike Hrvatske, 

— provedba preventivnih mjera zaštite od požara, 

— osiguranje uvjeta za pomlađivanje vatrogasne organizacije, 

— jačanje identiteta i ugleda vatrogasnih organizacija, 

— vođenje brige o vatrogasnoj baštini, 

— podupiranje društveno-kulturnih aktivnosti koje provode vatrogasne organizacije, 

— trajno poboljšavanje učinkovitosti i djelotvornosti vatrogasnog sustava. 


Naša vizija: 


Unapređenje vatrogasnog sustava na području cijele Republike Hrvatske. 


Naša misija: 


Priprema i unaprjeđenje vatrogasnog sustava za učinkovito djelovanje u provedbi vatrogasne 
djelatnosti. 

Prilog 2 


Popis procesa: 































































































1. Arhiviranje dokumentacije 

Že Dodjela odlikovanja i priznanja HVZ-a 

3. Društvene aktivnosti (puhački orkestri, hodočašća) 

4. Informativno-promidžbena djelatnost- elektronski mediji 

BD: Informatizacija vatrogasnog sustava 

6. Izdavanje vatrogasnih priručnika 

# Izdavanje Vatrogasnog vjesnika 

8. Koordinacija u održavanju pokretne i nepokretne imovine 

9. Normizacija u vatrogastvu 

10. | Održavanje informatičke opreme 

11. | Organizacija seminara i pokaznih vježbi 

12. | Osposobljavanje i usavršavanje dobrovoljnih vatrogasaca 

13. | Predlaganje podzakonskih propisa 

14. | Prikupljanje povijesne građe u vatrogastvu 

15. | Priprema izdavanje plakata, letaka i drugog promidžbenog materijala 

16. | Priprema sjednica OTS-a i koordinacija odgovarajućih radnih tijela 

17. | Priprema sjednica tijela Predsjedništva HVZ-a 1 koordinacija 

18. | Prodaja kroz ekonomat HVZ-a 

19. | Provođenje postupka javne nabave 

20. | Rad s mladima: kamp vatrogasne mladeži 

21. | Razmjena iskustava-međunarodna suradnja 

22. | Stručni nadzor 

23. | Sudjelovanje u Programu aktivnosti u provedbi posebnih mjera zaštite od požara od interesa 
za RH 

24. | Sufinanciranje nabavke vatrogasne tehnike i opreme 

25. | Usklađenje akata HVZ-a s propisima iz radnog zakonodavstva 

26. | Ustrojavanje Muzeja hrvatskoga vatrogastva 

21. | Vatrogasna natjecanja 

28. | Zaštita na radu i sigurnost radnika 

Prilog 3 


Popis dokumentiranih postupaka sustava upravljanja kvalitetom: 


DUE RSD 


Upravljanje nesukladnostima 
Interni audit 

Popravne radnje 

Preventivne radnje 
Upravljanje procesima 

Prilog 4: VATROGASNA HIMNA 


Vatrogasci braćo mila 
zapjevajmo u sav glas 
glasnica nam pjesma bila 
da smo četa svima mila 
za spas svim za spas 


vatru gasi brata spasi 
to je našeg društva zov 
kad se požar nam doglasi 
eto nas na plamni krov 


što si čovjek trudom steće 
il djedova mu dar 
sve može kratke spreče 
za čas postat ugljen žar 


tako nesta mnogo blaga 
i zavlada jad i glad 

toga nema braćo draga 

gdje junački naš je rad 


vatru gasi brata spasi 
to je našeg društva zov 
sve steć možmo suzdasi 

ak ne može život nov 


vatru gasi brata spasi 
vatru gasi to je našeg društva zov 
to je društva zov 


združismo se hvala Bogu 
združismo se hvala Bogu 
u vještačkom radu 
svom bratu otrt suzu mogu 


spasit život spasit dom 
dizat blago domovini 
činit milom rodu glas 
u blizini i daljini požar gasit evo nas 


vatru gasi brata spasi 
to je našeg društva zov 
dizat blago domovini 
činit milom rodu glas 
u blizini i daljini požar gasit evo nas 


Gjuro Stjepan Deželić, 1898. 

